# Η Χαμένη Ατλαντίδα

| *Η Χαμένη Ατλαντίδα* *Atlantis: The Lost Empire* |
| --- |
| Επίσημη κινηματογραφική αφίσα |
| Σκηνοθεσία | Γκάρι Τρούσντεϊλ και Κερκ Γουάις |
| Παραγωγή | Ντον Χαν |
| Σενάριο | Ταμπ Μέρφι, Κερκ Γουάις, Γκάρι Τρούσντεϊλ, Τζος Γουίντον, Μπράις Ζεϊμπέλ, Τζάκι Ζεϊμπέλ, Ταμπ Μέρφι και Ντέιβιντ Ρέινολντς |
| Ηθοποιοί φωνής | Μάικλ Τζ. Φοξ, Τζιμ Βάρνεϊ, Κόρεϊ Μπάρτον, Τζέιμς Γκάρνερ, Κλαούντια Κρίστιαν, Τζον Μαχόνι, Φιλ Μόρις, Λέοναρντ Νίμοϊ, Ντον Νοβέλο, Ζακλίν Ομπραντόρ, Φλόρενς Στάνλεϊ, Ντέιβιντ Όντεν Στιρς, Κρι Σάμερ, Νάταλι Στρομ, Τζιμ Κάμινγκς και Πάτρικ Πίνεϊ |
| Μουσική | Τζέιμς Νιούτον Χάουαρντ |
| Μοντάζ | Έλεν Κενέσι |
| Εταιρεία παραγωγής | Walt Disney Pictures |
| Διανομή | Walt Disney Studios Motion Pictures και Disney+ |
| Πρώτη προβολή | 22  Ιουνίου 2001 (Ηνωμένες Πολιτείες Αμερικής), 9  Νοεμβρίου 2001 (Σουηδία) και 6  Δεκεμβρίου 2001 (Γερμανία) |
| Διάρκεια | 95 λεπτά |
| Προέλευση | Ηνωμένες Πολιτείες Αμερικής |
| Γλώσσα | Αγγλικά και Ατλαντική γλώσσα |
| Προϋπολογισμός | 90.000.000 δολάριο ΗΠΑ |
| Ακαθάριστα έσοδα | 186.053.725 δολάριο ΗΠΑ και 84.056.472 δολάριο ΗΠΑ |
| Έπεται | Η Χαμένη Ατλαντίδα: Η Επιστροφή του Μάιλο |
|  Σχετικά πολυμέσα |
| δεδομένα () |

Η Χαμένη Ατλαντίδα (πρωτότυπος τίτλος: Atlantis: The Lost Empire) είναι Αμερικανική ταινία επιστημονικής φαντασίας κινουμένων σχεδίων του 2001 σε παραγωγή της Walt Disney Feature Animation και διανομή της Walt Disney Pictures. Αποτελεί την 41η ταινία κινουμένων σχεδίων μεγάλου μήκους της Disney. Σκηνοθετήθηκε από τους Γκάρι Τρούσντεϊλ και Κερκ Γουάις το σενάριο γράφτηκε από τον Ταμπ Μέρφι από ιστορία των Μέρφι, Γοτάις, Τρούσντεϊλ, Τζος Γουίντον, και Μπράις και Τζάκι Ζέιμπελ. Πρωταγωνιστούν οι Μάικλ Τζ. Φοξ, Κρι Σάμερ, Τζέιμς Γκάρνερ, Λέοναρντ Νίμοϊ, Ντον Νοβέλο, Φιλ Μόρις, Κλόντια Κρίστιαν, Ζακλίν Όμπραντορς, Τζιμ Βάρνεϊ, Φλόρενς Στάνλεϊ, Τζον Μαχόνι, Ντέιβιντ Όγκντεν Στιρς, και Κόρεϊ Μπάρτον. Η ταινία τοποθετείται στο 1914 και ακολουθεί τον νεαρό γλωσσολόγο Μάιλο Θατς, ο οποίος έχει στην κατοχή του ένα ιερό βιβλίο, το οποίο πιστεύει πως θα οδηγήσει αυτόν και μια ομάδα μισθοφόρων στην χαμένη πόλη της Ατλαντίδας.

Η ανάπτυξη της ταινίας ξεκίνησε μετά από την ολοκλήρωση της παραγωγής της ταινίας *Η Παναγία των Παρισίων* (1996). Αντί να κάνουν άλλο ένα μιούζικαλ, οι σκηνοθέτες Τρούσντεϊλ και Γουάις, ο παραγωγός Ντον Χαν και ο σεναριογράφος Μέρφι αποφάσισαν να κάνουν μια ταινία περιπέτειας εμπνευσμένη από τα έργα του Ιουλίου Βερν. Πέρα από παραδοσιακά κινούμενα σχέδια, η ταινία επίσης χρησιμοποίησε εικόνες που έχουν παραχθεί από υπολογιστή περισσότερο από όλες τις ταινίες της Disney με παραδοσιακά κινούμενα σχέδια μέχρι τότε. Ο γλωσσολόγος Μαρκ Όκραντ δημιούργησε μια Ατλαντιανή γλώσσα για την ταινία. Ο Τζέιμς Νιούτον Χάουαρντ συνέθεσε την μουσική της ταινίας.

*Η Χαμένη Ατλαντίδα* έκανε πρεμιέρα στο El Capitan Theatre στο Χόλυγουντ στις 3 Ιουνίου του 2001, και κυκλοφόρησε στους κινηματογράφους στις 15 Ιουνίου. Έλαβε μικτά σχόλια από τους κριτικούς και εισέπραξε $186 εκατομμύρια παγκοσμίως, έχοντας στοιχήσει $90–120 εκατομμύρια, κάνοντας την ταινία εισπρακτική αποτυχία. Λόγω της απογοήτευσης της ταινίας, η Disney ακύρωσε την σχεδιασμένη spin-off τηλεοπτική σειρά κινουμένων σχεδίων *Team Atlantis*, μια υποβρύχια ατραξιόν στην Disneyland, και μια ηφαιστειακή ατραξιόν στο Magic Kingdom. Η ταινία έλαβε υποψηφιότητες για πολλά βραβεία, περιλαμβάνοντας εφτά Βραβεία Άννι και κέρδισε Καλύτερο Μοντάζ Ήχου στα Golden Reel Awards του 2002. Μια συνέχεια απευθείας σε βίντεο με τίτλο *Η Χαμένη Ατλαντίδα: Η Επιστροφή του Μάιλο* κυκλοφόρησε το 2003.

## Παραπομπές

## Εξωτερικοί σύνδεσμ0ι

* Πολυμέσα σχετικά με το θέμα  Η Χαμένη Ατλαντίδα στο Wikimedia Commons
* *Η Χαμένη Ατλαντίδα*   στην IMDb